kardosdrur/scandi-wiki huggingface dataset:
Frederik Due (fodboldspiller)

Frederik Due (født 18. juli 1992) er en dansk professionel fodboldspiller.

Karriere 
Den 17. juni 2016 blev det offentliggjort, at Frederik Due skiftede til Randers FC, hvor han skrev under på en treårig aftale.

I jagten på mere spilletid forlod Due i midten af januar 2019 Randers FC. Det forlød samtidig, at han havde skrevet under på en kontrakt med en unavngiven udenlandsk klub. Han opnåede samlet set 12 kampe i Randers FC.

Referencer

Eksterne henvisninger 

Fodboldspillere fra Danmark
Fodboldspillere fra Køge Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra Randers FC
Pulitzerprisen 1917

Pulitzerprisen blev i 1917 uddelt for første gang. Første år havde prisen kun fire kategorier – de øvrige, der var omtalt i Joseph Pulitzers testamente, blev indført over de næste år. Prismodtagerne blev udpeget af bestyrelsen for Columbia University. Førsteprisen på $2000 blev tildelt den franske ambassadør Jean Jules Jusserand for hans bog om amerikansk historie. Herbert Bayard Swope modtog $1000 for reportageprisen.

Journalistiske priser 
Lederartikler:
New York Tribune, for en leder på årsdagen for sænkningen af Lusitania, (ingen forfatter angivet).
Reportage:
Herbert Bayard Swope, New York World, for artikler den 10. og 15. oktober og 4.-22. november 1916 under titlen "Inside the German Empire."

Letters and Drama Awards 
 Biografi eller selvbiografi:
Laura E. Richards og Maud Howe Elliott assisteret af Florence Howe Hall, Julia Ward Howe (Houghton).
 Historie:
Jean Jules Jusserand, With Americans of Past and Present Days (Scribner)

Referencer 

Pulitzerprisen
1917
Hans Frederik Fædder-Charisius

Hans Frederik rigsgreve Fædder-Charisius (født de Fædder 14. august 1769 på Refsnæs, død 3. juli 1829 på Constantinsborg) var en dansk godsejer.

Han var søn af Jens Jørgen de Fædder, som var blevet adlet i 1785, og Anna Marie Dorothea Charisius. I 1788 arvede han via sin moder Stamhuset Constantinsborg og fik efter sin tiltrædelse af stamhuset bevilling på at antage navnet Charisius og baron Constantin Marselis' våben. I 1794 blev Fædder-Charisius generalkrigskommissær, og 1. november 1799 blev han sammen med sine søskende ophøjet i den tyske rigsgrevestand. Samme år nedlagde han stamhuset, som blev erstattet med en fideikommiskapital. 29. december 1800 fik han tilladelse til at føre sin tyske grevetitel i Danmark.

11. juni 1790 ægtede han på Willestrup Else Margrethe Hedevig Sophie baronesse Rosenkrantz (14. juli 1768 på Willestrup – 1. juli 1832 på Constantinsborg), datter af baron Iver Rosenkrantz (1740-1815) og Maria Elisabeth Dorothea Lente-Adeler.

Han døde i 1829 og er begravet i Aarhus. Broderen Jens Jørgen Ambrosius de Fædder arvede fideikommisset, men havde ingen børn, som kunne overtage det. I stedet gik det til Hans Krabbe-Carisius.

Kilder 
Danmarks Adels Aarbog 1921.

Hans Frederik
Godsejere fra Danmark
Grever fra Tyskland
Krigskommissærer fra Danmark
Danskere i 1700-tallet
Danskere i 1800-tallet
Personer fra Jylland
Oscar Peter Oxholm Tillisch

Oscar Peter Oxholm Tillisch (født 6. marts 1960 på Øbjerggård) er en dansk godsejer og hofjægermester.

Han er søn af Erik Tillisch (1925-2007) og Elsa Sonja Sigrid Oxholm (1929-1991). I 1991 overtog han Rosenfeldt, og i 1995 købte han af sin far Øbjerggård i Køng. I 2003 blev han udnævnt til hofjægermester. Han er også løjtnant af reserven i Hæren.

Tillisch er gift (Herlufsholm Kirke) med Tinna Birgitte Weirsöe (født 24. juni 1960 i Roskilde).

Kilder 
 Skeel & Kannegaard Genealogy
 Rosenfeldts historie
 Krogsgaards slægtssider

Oscar Peter Oxholm
Godsejere fra Danmark
Hofjægermestre fra Danmark
Danskere i 1900-tallet
Danskere i 2000-tallet
Officerer fra Danmark
Dagmar Andreasen

Dagmar Andreasen er navnet på flere personer:

 Dagmar Andreasen (skuespiller) (1910-1991) – dansk skuespiller, forfatter og fagforeningskvinde
 Dagmar Andreasen (politiker) (1920-2006) – dansk fabrikant og politiker, medlem af Folketinget for Det Radikale Venstre
Xmonad

xmonad er en window manager til X-vinduesystemet skrevet i funktionsprogrammeringssproget Haskell.

Den blev påbegyndt i marts 2007 og minder om andre tiling window managers som dwm, larswm og StumpWM, som alle har de egenskaber til fælles at vinduer arrangeres, så de aldrig overlapper hinanden, og så det er muligt at vinduerne kan navigeres uden brug af musen.

xmonad virker på adskillige Unix-baserede eller -lignende styresystemer såsom Arch Linux, Debian, Fedora, FreeBSD, Gentoo, Mac OS X, NetBSD, NixOS, OpenBSD, Source Mage og Ubuntu.

xmonad var oprindeligt en klon af dwm, blandt andet inspireret af dens tastaturgenveje. Den understøtter blandt andet at hvert arbejdsområde kan have sit eget vinduelayout, at vinduelayout kan spejles, understøttelse af GNOME og forskellige statusbarer til forskellige skærme.

xmonad konfigureres ved at skrive et Haskell-program som benytter XMonad-biblioteket, som så oversættes og køres som window manageren. Det er også muligt at opdatere konfigurationen og genindlæse den mens den kører.

Foruden det manglende behov for en mus udmærker xmonad sig ved at være udviklet ved hjælp af programafledning, der er en formel måde at angive en specifikation for programmet. Version 0.7 fylder desuden færre end 1200 linjer kode og afprøves af QuickCheck. Foruden at xmonad er den første window manager skrevet i programmeringssproget Haskell, er det også den første til at bruge zipper-datastrukturen til at vedligeholde vinduefokus.

En udtalelse fra udviklerne lyder således:

"xmonad er en implementeret, konfigureret og dynamisk udvidelig igennem Haskell. Den demonstrerer at software som normalt domineres af bivirkninger kan udvikles med samme præcision og effektivitet som vi forventer fra Haskell ved at bruge rent funktionelle datastrukturer."

Se også 
 Window manager

Eksterne henvisninger 

 xmonad.org

Fri window manager-software
Linux-software
Kim Møller Larsen

Kim Møller Larsen (født i 1960 i Sæby), er en tidligere dansk mester i boksning, opvokset i Kolding. 

Larsen har i sit voksenliv boet i Vonsild siden 1985.

Kim Møller Larsen boksede i alt 122 kampe, hvoraf han vandt 83, og nåede at blive Jysk mester 5 gange, 2 gange Dansk mester, og 2 gange sølv ved de Nordiske Mesterskaber. Han debuterede på drengelandsholdet i 1975, og boksede siden på det Danske ungdoms – Junior og senior Landshold.

Larsen har været boksetræner siden 1983 hvor den aktive karriere stoppede. Han er forfatter til bogen "Lær Sportshypnose" fra eget forlag i 1996, og har arbejdet som sportspsykolog i en række sportsklubber og med individuelle sportsudøvere.

Han blev uddannet som kommis i 1980 og har haft forskellige jobs, såsom slagteriarbejde, vicevært, chauffør i bus og taxi, sælger mv. før han i 1986 startede på socialpædagoguddannelsen, og dimitterede derfra i 1989. Han har arbejdet som pædagog på forskellige stitutioner. 

Han blev gift i 1988 og har to børn.

Boksere fra Danmark
Psykologer fra Danmark
Vejstrup Vandmølle

Vejstrup Vandmølle er en overfaldsmølle med to hjul opført i 1838, beliggende ved Vejstrup Å i 
Svendborg Kommune, og har oprindeligt hørt under herregården Vejstrupgård; Der har været vandmølle på stedet siden 1500-tallet. Ved siden af vandmøllen lå der fra 1850 til 1922 en hollandsk vindmølle.

Møllebygningen er opført  i egebindingsværk, med halvvalmet stråtækt tag. Møllen var i drift til 1975 og  stigbord og malekarm er bevaret;  Den fungerer nu som  museumsmølle, og  var på et  frimærke fra  1988 (kr. 7,10).

Eksterne kilder og henvisninger
 Møllebygninger i Danmark, Redegørelse og status 1993 via fredningslisten på kulturarv.dk
 Om møllen  på moellearkivet.dk
Vandmøller i Danmark

Fredede bygninger, konstruktioner og anlæg i Svendborg Kommune
Fredede industribygninger og tekniske anlæg i Danmark
Hartmut Rosa

Hartmut Rosa (født 15. august 1965 i Lörrach) er en tysk sociolog og politolog, som ud fra en kritisk teoretisk tilgang arbejder med acceleration og fremmedgørelse i højhastighedssamfundet. Han er tilknyttet Friedrich Schiller Universitet i Jena.

Hans værk Resonans er oversat til dansk. Heri viser han, at resonans er modsvaret til den stigende fremmedgørelse. Den resonans kan mennesket blandt andet finde ved at engagere sig i det åndelige.

I 2023 udkom den danske oversættelse af skriftet Demokrati har brug for religion. Heri anfører Rosa, at det moderne menneske og det moderne samfund har brug for religion, der kan give modvægt til fremmedgørelse.

Udgivelser 
 Identität und kulturelle Praxis. Politische Philosophie nach Charles Taylor. Campus, Frankfurt am Main/New York 1998
 Beschleunigung. Die Veränderung der Zeitstrukturen in der Moderne. Suhrkamp, Frankfurt am Main 2005
 Soziologie – Kapitalismus – Kritik: Eine Debatte. Suhrkamp, Frankfurt am Main 2009, 
 Alienation and Acceleration. Towards a Critical Theory of Late-Modern Temporality. Nordisk Sommeruniversitet NSU Press, Aarhus 2010, 
 Weltbeziehungen im Zeitalter der Beschleunigung. Suhrkamp, Berlin 2012, 
 Aliénation et accélération: Vers une théorie critique de la modernité tardive. Editions La Découverte, Paris 2012, 
 Beschleunigung und Entfremdung – Entwurf einer kritischen Theorie spätmoderner Zeitlichkeit. Suhrkamp, Frankfurt am Main 2013, 
 Zur Architektonik praktischer Vernunft – Hegel in Transformation. Duncker & Humblot, Berlin 2014. 
 Resonanzpädagogik. Wenn es im Klassenzimmer knistert. Beltz, Weinheim/Basel 2016, 
 Resonanz: Eine Soziologie der Weltbeziehung. InhaltsverzeichnisSuhrkamp, Frankfurt am Main 2016, 
 Unverfügbarkeit (Unruhe bewahren), Residenz, Salzburg 2018, 
 Was stimmt nicht mit der Demokratie? Eine Debatte mit Klaus Dörre, Nancy Fraser, Stephan Lessenich und Hartmut Rosa, herausgegeben von Hanna Ketterer und Karina Becker, Suhrkamp, Berlin 2019, 
 Gesellschaftstheorie. UVK, München 2020, 
 Resonans. Hans Reitzels Forlag, 2021

Referencer

Eksterne henvisninger 

 Universitetets profil af Rosa 

Sociologer fra Tyskland
Furehætte

Orthotrichum (Furehætte) er en slægt af mosser med omkring 110 arter i verden, hvoraf 15 findes i Danmark. Orthotrichum betyder 'med rette hår' og hentyder til hårene på sporehusets hætte hos nogle af arterne.

Arterne i Orthotrichum-slægten har lancetformede blade med oftest tilbagerullet rand og en ribbe, der ender lige før bladspidsen. Bladcellerne er papilløse. Seta er kort. Arterne er som regel enten epifytter eller vokser på sten.

 Alm. furehætte Orthotrichum affine
 Mørk furehætte Orthotrichum anomalum
 Skålfurehætte Orthotrichum cupulatum
 Hårspidset furehætte Orthotrichum diaphanum
 Tandløs furehætte Orthotrichum gymnostomum
 Stor furehætte Orthotrichum lyellii
 Butbladet furehætte Orthotrichum obtusifolium
 Smuk furehætte Orthotrichum pulchellum

 Dværgfurehætte Orthotrichum pumilum
 Stenfurehætte Orthotrichum rupestre
 Nordisk furehætte Orthotrichum scanicum
 Kortstribet furehætte Orthotrichum speciosum
 Strågul furehætte Orthotrichum stramineum
 Glatkapslet furehætte Orthotrichum striatum
 Lille furehætte Orthotrichum tenellum

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. Download pdf-dokument 

Mosslægter
Orthotrichaceae
De Graeff

De Graeff, eller Graeff, (De) Graef, Graaff, og De Graeff van Polsbroek, er en hollandsk patricier- og adelsfamilie. Slægten kommer oprindeligt fra Østrig (familie Von Graben).

Historie 
Familien De Graeff var i den hollandske guldalder en magtfuld og indflydelsesrig familie i Amsterdam. Familiens rigdom stammede fra jernhandel, og handelsvirksomhed sikrede familien velstand og politisk indflydelse. Gennem talrige politiske ægteskaber med Boelens Loen, Bicker, Hooft og Johan de Witt var De Graeffs i stand til at danne Amsterdam-oligarkiet i det 17. århundrede (hollandske guldalder). Familien fik magten i Amsterdam, som i de næste mange år blev regeret af medlemmer af familien.

I årene 1610/1678-1872 var De Graeff-slægten lensmænd over Zuid-Polsbroek i regionen Zuid-Holland som i Purmerland-Ilpendam i regionen Noord-Holland.

Der er familie linjer i Holland, Sydafrika og i tysktalende lande. I 1885 blev en linje indlemmet i den nye hollandske adel.

Vigtige familiemedlemmer 

 Wolfgang von Graben († 1521)
 Peter von Graben aka Pieter Graeff (* 1450/1460), stamfader til "(De) Graeff"
 Jan Pietersz Graeff (før 1512-1553)
 Lenaert Jansz de Graeff (1530/35-1578)
 Dirck Jansz Graeff (1532-1589)
 Jacob Dircksz de Graeff (1570-1638), stamfader til "De Graeff van Polsbroek"
 Cornelis de Graeff (1599-1664)
 Pieter de Graeff (1638-1707)
 Johan de Graeff (1673-1714)
 Gerrit de Graeff (1711-1752)
 Gerrit II de Graeff (1741-1811)
 Gerrit III de Graeff (1766-1814)
 Gerrit IV de Graeff (1797-1870)
 Dirk de Graeff van Polsbroek (1833-1916)
 Andries Cornelis Dirk de Graeff (1872-1958)
 Andries de Graeff (1611-1678)

Forskellige 
Den globalt aktive familieforening "Familienverband Gräff-Graeff e.V." har eksisteret for de forskellige Graeff-familier siden 2013. Formand er Matthias Laurenz Gräff fra Østrig.

Referencer

Litteratur 
 (nl) Bruijn, J. H. De: Genealogie van het geslacht De Graeff van Polsbroek 1529/1827.
 (en) Israel, Jonathan I. (1995): The dutch Republic – It`s Rise, Greatness, and Fall – 1477-1806, Clarendon Press, Oxford, 
 (nl) Zandvliet, Kees: De 250 rijksten van de Gouden Eeuw – Kapitaal, macht, familie en levensstijl, (2006 Amsterdam; Nieuw Amsterdam Uitgevers)
 (en) Burke, P. (1994): Venice and Amsterdam. A study of seventeenth-century élites.

Eksterne henvisninger 

Adelsslægter fra Nederlandene
Shawn Nicklaw

Shawn Nicklaw (født 15. april 1989) er en amerikansk professionel fodboldspiller, der spiller for Atlanta United 2. Han har tidligere spillet i Danmark for HB Køge.

Landshold 
Nicklaw har (pr. april 2018) spillet 24 kampe og scoret ét mål for Guams landshold.

Eksterne henvisninger 

Fodboldspillere fra USA
Fodboldspillere fra HB Køge
Fodboldspillere fra Þór Akureyri
Personer fra Californien
Dagmar Andreasen (skuespiller)

Dagmar Jensine Sofie Andreasen (28. december 1910 i Preetz, Tyskland – 10. maj 1991) var en dansk arbejderkvinde, skuespiller og forfatter. Andreasen meldte sig ind i Danmarks Kommunistiske Parti i 1933 og var stærkt engageret i fagforeningsarbejde. Under den tyske besættelse af Danmark var hun aktiv i modstandskampen. I sine senere år gjorde hun sig gældende på den politiske venstrefløj som kvindepolitisk agitator og forfatter.

Livsforløb 
Andreasen var datter af den danske smed Wilhelm Davidsen (1874-1929) og den tyske mor Dora Klint. Hendes mor døde, da hun var spæd og faderen giftede sig igen. I 1917 flyttede familien til København. 

Som 14-årig kom Andreasen ud at tjene i Charlottenlund. Da hun var 18 år, begyndte hun på en lampefabrik og blev organiseret i Kvindeligt Arbejderforbund. I 1930 var hun i to år stuepige i Sønderjylland. I 1932 flyttede Andreasen tilbage til hovedstaden, hvor hun arbejdede på forskellige pensionater. Gennem en kæreste fik hun kontakt til Danmarks Kommunistiske Partis teatergruppe "Revolutionært Teater" og virkede som skuespiller ved siden af sit daglige arbejde som bl.a. rengøringsassistent. 1935 giftede Andreasen sig med sømand og skibsværftsarbejder Villy Karlo Andreasen.  

Efter 2. verdenskrig optrådte Andreasen på den politiske venstrefløj som kvindepolitisk agitator og blev her noget af en kultskikkelse. Samtaler med journalisten Kika Mølgaard om erindringer om Andreasens tid som fabriksarbejder mundede ud i flere bogudgivelser. Med sine bøger og sine bramfri taler vandt Andreasen et stort ry. Hun var en eftertragtet foredragsholder og Brecht-fortolker. 

Dagmar Andreasen blev pensioneret fra det almindelige arbejdsmarked, da hun fyldte 64 år, men fortsatte med at arbejde som forfatter og i arbejderbevægelsen. Også efter systemskiftet i Østeuropa 1989 bekendte hun sig til kommunismen: "Idéen er der sgu ikke noget i vejen med", har hun erklæret i et interview året før sin død. Hun tilføjede dog at "administrationen" var slået fejl.

En kulturbus på Vesterbro blev opkaldt efter hende. Tildelt Gelsted-Kirk-Scherfig-Prisen i 1988 for sin indsats for fred og socialisme.

Bøger 
 Fabriksliv, 1973, Dagmar Andreasen og Kika Mølgaard.
 Teaterarbejder, 1980, Dagmar Andreasen og Kika Mølgaard.
 Midt i verden, 1988, Dagmar Andreasen og Torben Bjerg Clausen.

Eksterne henvisninger 
 

Skuespillere fra Danmark
Faglitterære forfattere fra Danmark
Modtagere af Gelsted-Kirk-Scherfig-Prisen
Danskere i 1900-tallet
Politikere fra DKP
Personer i Dansk Kvindebiografisk Leksikon
Selvbiografer fra Danmark
Fagforeningsfolk fra Danmark
Pacifister fra Danmark
Modstandsfolk fra DKP
Personer fra Preetz
Dansksprogede forfattere fra Danmark
Nigel Marples

Nigel Marples (født 3. november 1985) er en canadisk professionel fodboldspiller, der spiller for HB Køge.

Karriere 
Marples skiftede til HB Køge den 9. august 2012.

Referencer

Eksterne henvisninger 
 Nigel Marples' profil på HB Køges hjemmeside

Fodboldspillere fra Canada
Fodboldspillere fra HB Køge
Personer fra Canada
Fodboldspillere fra Vancouver Whitecaps
Constantin August Charisius

Constantinus Augustus Charisius, kendt som Constantin August Charisius (født 24. november 1712 på Constantinsborg, død 3. december 1776 sammesteds) var en dansk godsejer.

Han var søn af Christian Charisius (1688-1724) og Dorthea Cathrine Rosenlund (1689-1725). Han tiltrådte 17 Stamhuset Constantinsborg, blev 1733 justitsråd, 1751 karakteriseret og 1760 virkelig etatsråd og slutteligt 1766 konferensråd. I sin tid som herremand blev han ramt af omfattende ulykker: først hærgedes gården i 1740'erne af den landsomfattende kvægpest, og i 1753 brændte hovedbygningen, og hans 5-årige datter omkom sammen med sin amme.

I sit første ægteskab ægtede han 9. februar 1734 i Mårslet Kirke Kirsten baronesse Güldencrone (21. marts 1709 på Vilhelmsborg – 17. april 1770 på Constantinsborg), datter af baron Christian Güldencrone og Margrethe Amalie Moth. I andet ægteskab ægtede han 8. november 1771 Else Mariane von Falkenskiold (1737 i Odense – 18. november 1801 på Constantinsborg), datter af Christoffer von Falkenskiold (ca. 1698-1770) og Else Sophie Bartholin (1698-1754). I sit første ægteskab fik han kun døtre, og det andet var barnløst, så stamhuset gik til broderen Ambrosius, med hvem slægten Charisius uddøde 1787.

Han er begravet i Aarhus Domkirke.

Kilder 
 Danmarks Adels Aarbog 1890.

Constantin August
Godsejere fra Danmark
Danskere i 1700-tallet
Konferensråder fra Danmark
Munhumutapaimperiet

Munhumutapaimperiet (også Mutapa-imperiet, Mwene Mutapa og (portugisisk) Monomotapa; eller Store Zimbabwe-riget) var et historisk kongedømme der eksisterede fra ca. 1250–1629) som omfattede området mellem Zambezifloden og Limpopofloden i det sydlige Afrika, et område som i dag ligger i Zimbabwe og Mozambique. Kongedømmet er bedst kendt for hovedstaden Great Zimbabwe.

Forhenværende afrikanske lande
Mozambiques historie
Zimbabwes historie
Treehouse of Horror VII

"Treehouse of Horror VII" er den første episode af The Simpsons' ottende sæson og blev vist første gang på den amerikanske tv-station Fox den 27. oktober 1996. Bart opdager at han har en ond tvilling, Lisa skaber små menneskelignende væsener og Kang og Kodos udgiver sig for at være Bill Clinton og Bob Dole i et forsøg på at overtage verden ved at vinde den amerikanske præsidentielle valgkamp i 1996.

Eksterne henvisninger 
 

Simpsons-episoder fra sæson 8
The Homer They Fall

"The Homer They Fall" er den tredje episode af The Simpsons' ottende sæson og blev vist første gang på den amerikanske tv-station Fox den 10. november 1996. Efter Homer Simpson opdager, at han har en bizar medicinsk tilstand, der betyder at han ikke kan blive knockoutet, beslutter han sig for at blive bokser med Moe Szyslak som sin manager.

Eksterne henvisninger 
 

Simpsons-episoder fra sæson 8
Hadsten Sports Klub

Hadsten Sports Klub er en fodboldklub i Hadsten. Klubben blev stiftet i 2005 ved en sammenlægning Vissing-Hadsten Håndboldklub og Hadsten Gymnastikforening (HG). Siden 2019 har Hadsten Sportsklub udelukkende været en fodboldklub, mens håndbold er Hadsten Håndbold og basketball i Hadsten Hawks. Klubben har 515 medlemmer (2020).

Eksterne henvisninger 
Officiel hjemmeside

Referencer 

Håndboldklubber i Danmark
Fodboldklubber under DBU Jylland
Sports Klub
Idrætsforeninger i Danmark
Henrik Steffens Hagerup (søofficer)

Henrik Steffens Hagerup (født 23. april 1806 i Kalundborg, død 28. maj 1859 i Karlsbad) var en norsk søofficer, far til generalmajor Henrik Steffens Hagerup og til statsminister George Francis Hagerup.

Hagerup blev sekondløjtnant i 1824; var i flere år beskæftiget med kystmåling, tjenstgjorde derefter som marinens tøjmester og som lærer ved søkadetinstitutet. Han deltog i det politiske liv og var repræsentant på stortinget i 1848, 1851 og 1854; udnævntes i 1856 til statsråd og chef for marine- og postdepartementet og kort efter til kontreadmiral, hvilke stillinger han indehavde ved sin død.

Kilder 

  

Admiraler fra Norge
Marineministre fra Norge
Nordmænd i 1800-tallet
Stortingsrepræsentanter
Henrik Steffens 01
Personer fra Kalundborg
Khami

Khami var en by i det sydlige Afrika, i det som nu udgør vest- og central-Zimbabwe. Khami ligger 22 km vest for byen Bulawayo, der er provinshovedstad i provinsen Matabeleland North. Ruinerne af Khami er i dag et nationalmonument i Zimbabwe, og har siden 1986 også stået på UNESCOs verdensarvliste.

Khami var hovedstad for Torwadynastiet som herskede i området fra 1450-1683. Byen blev i 1683 okkuperet og ødelagt af en oprørshær fra Munhumutapastammen, ledet af Changamire Dombo. Efter alt at dømme har der ikke været nogen bosætning i byen efter dette, og det efterfølgende Rozvidynasti etablerede sig med sin nye hovedstad i Dhlo-Dhlo (Danamombe).

Byen havde syv højtliggende områder beregnet på kongelige, og åbne områder i dalen som var beregnet på andre indbyggere. Ruinerne omfatter et kongeligt tilflugtssted, et kors som antages placeret der af samtidige missionærer, indhegninger og en støttemur. Muren er dekoreret i rudemønster.

Byplanen er en videreudvikling fra Great Zimbabwe, som var den forudgående regionale hovedstad.

Eksterne kilder og henvisninger 
 Pictures of Khami Ruins,Bulawayo Zimbabwe
 Trail Guide of Khami Ruins,Bulawayo Zimbabwe

Verdensarven i Zimbabwe
A Milhouse Divided

"A Milhouse Divided" er den sjette episode af The Simpsons' ottende sæson og blev vist første gang på den amerikanske tv-station Fox den 1. december 1996. Milhouse's forældre, Kirk og Luann Van Houten, bliver skilt, og Homer begynder at frygte for sit eget ægteskab.

Eksterne henvisninger 
 

Simpsons-episoder fra sæson 8
Burns, Baby Burns

"Burns, Baby Burns" er den fjerde episode af The Simpsons' ottende sæson, og blev vist første gang på den amerikanske tv-station Fox den 17. november 1996. I dette afsnit møder Mr. Burns' sin søn, Larry Burns. Kort efter fødslen blev Larry anbragt på et børnehjem, og bor der indtil han er 18. Derefter får han et job i en souvenir-butik, og en dag kommer der et tog forbi butikken, og det viser sig, at Mr. Burns er med toget. Larry genkender ham ud fra et gammelt foto, og beslutter sig for at opsøge sin far.

Eksterne henvisninger 
 

Simpsons-episoder fra sæson 8
Lisa's Date with Density

"Lisa's Date with Density" er den syvende episode af The Simpsons' ottende sæson, og blev vist første gang på den amerikanske tv-station Fox den 15. december 1996. Lisa forelsker sig i bøllen Nelson Muntz, og Homer forsøger at svindle sig til penge ved hjælp af telemarketing.

Eksterne henvisninger 
 

Simpsons-episoder fra sæson 8
Hurricane Neddy

"Hurricane Neddy" er det ottende afsnit af The Simpsons' ottende sæson, og blev vist første gang på den amerikanske tv-station Fox den 15. december 1996. Familien Flanders' hus bliver som det eneste i Springfield ødelagt af en orkan, og de må flytte ind i den lokale kirkes kælder. Indbyggerne i Springfield genopbygger familiens hus, men da Ned opdager, at det genopbyggede hus er bygget meget dårligt, får han et raserianfald, hvorefter han indlægger sig selv på et psykiatrisk hospital.

Eksterne henvisninger 
 

Simpsons-episoder fra sæson 8